**«Қазақстан Республикасының кейбір заңнамалық актілеріне мемлекеттік жастар саясаты мәселелері бойынша өзгерістер мен толықтырулар енгізу туралы» Қазақстан Республикасының Заң жобасына**

**Салыстырмалы кесте**

|  |  |  |  |  |
| --- | --- | --- | --- | --- |
| **Р/с №** | **Құрылымдық элемент** | **Қолданыстағы редакция** | **Ұсынылған редакция** | **Негіздеме** |
| **1** | **2** | **3** | **4** | **5** |
| **1. «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шiлдедегi Кодексі** | | | | |
| 1 | 13-бабының 21-1) тармақшасы | 13-бап. Облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті органдарының құзыреті  **…**  **21-1) Жоқ.** | 13-бап. Облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті органдарының құзыреті  **…**  21-1) жастар ресурстық орталықтарымен бірлесіп репродуктивті денсаулықты қорғау мәселелері бойынша жастарға ақпарат беруді ұйымдастырады. | Жас ұрпақтың репродуктивтік сана-сезімін арттыру, сондай-ақ жастардың репродуктивті стереотиптері мен көзқарастарының өзгеруіне байланысты тууды төмендетудің алдын алу, сондай-ақ жергілікті атқарушы органдардың репродуктивті денсаулықты қорғау мәселелері бойынша жастарды ақпараттандыруды ұйымдастыру бөлігіндегі жұмысын жандандыру және күшейту мақсатында.  *Анықтама: түзету Қазақстан Республикасы Президентінің 2018 жылғы 15 ақпандағы № 636 Жарлығымен бекітілген Қазақстан Республикасының 2025 жылға дейінгі Ұлттық даму жоспарына сәйкес келеді, онда: «Жастардың репродуктивті денсаулығын сақтау мен нығайтуға ерекше назар аударылатын болады» деп көрсетілген. Сонымен қатар, репродуктивті денсаулықты қорғау мәселелері бойынша жастарды ақпараттандыруды ұйымдастыру бөлігінде жастар денсаулық орталықтарының (республика бойынша 129 ЖДО) және жастар ресурстық орталықтарының (республика бойынша 209 ЖРО) өзара іс-қимылын жандандыру нәтижесінде оң әлеуметтік әсер көзделетінін атап өтеміз. Бұдан басқа, көрсетілген түзету ақпараттық алаңда (дөңгелек үстелдер, семинарлар, кеңестер және т.б.) іске асырылатынын ескере отырып, денсаулық сақтауды мемлекеттік басқарудың жергілікті органдары жастар ресурстық орталықтарымен бірлесіп, осы түзетуді көзделген қаражат шеңберінде іске асыратын болады.*  *Бұл ретте, аталған түзету мемлекеттік бюджеттен қосымша шығыстарға алып келмейді.* |
| **2. «Мемлекеттiк жастар саясаты туралы» Қазақстан Республикасының 2015 жылғы 9 ақпандағы Заңы** | | | | |
| 2 | 1-бабының  3-1) тармақшасы | 1-бап. Осы Заңда пайдаланылатын негізгі ұғымдар  **…**  **3-1) Жоқ.** | 1-бап. Осы Заңда пайдаланылатын негізгі ұғымдар  **…**  3-1) жастармен жұмыс жөніндегі маман – жастардың жеке және әлеуметтік дамуын қолдауға бағытталған іс-шараларды жүзеге асыратын, мемлекеттік жастар саясаты мәселелері жөніндегі уәкілетті орган бекіткен біліктілік талаптарына сәйкес келетін қажетті біліктілігі бар маман; | Жергілікті деңгейде жастармен тікелей жұмыс істейтін адамдар үшін құқықтық анықтама беру мақсатында (бүгінгі таңда тек Жастар ресурстық орталықтарында жастармен 3 мыңға жуық адам жұмыс істейді). |
| 3 | 1-бабының 9) тармақшасы | 1-бап. Осы Заңда пайдаланылатын негізгі ұғымдар  **…**  9) республикалық жастар форумы – **өңірлік форумдарда сайланған** жастар өкілдерінің мемлекеттік органдар мен жастар арасындағы өзара іс-қимылдың жалпыұлттық деңгейін қалыптастыру мақсатында өткізілетін форумы. | 1-бап. Осы Заңда пайдаланылатын негізгі ұғымдар  **…**  9) республикалық жастар форумы - жастар өкілдерінің мемлекеттік органдар мен жастар арасындағы өзара іс-қимылдың жалпыұлттық деңгейін қалыптастыру мақсатында өткізілетін форумы; | Артық нақтылауды болдырмау мақсатында «өңірлік форумдарда сайланған» деген сөздер алынып тасталады. Форум делегаттарының құрамын қалыптастыру тәртібі «Республикалық жастар форумын өткізу тәртібін бекіту туралы» Қазақстан Республикасы Білім және ғылым министрінің 2015 жылғы 23 сәуірдегі №233 бұйрығының 10-тармағында сипатталған. |
| 4 | 1-бабының 10) тармақшасы | 1-бап. Осы Заңда пайдаланылатын негізгі ұғымдар  **…**  **10) Жоқ.** | 1-бап. Осы Заңда пайдаланылатын негізгі ұғымдар  **…**  10) жастардың даму индексі – білім беру, денсаулық және саламаттылық, жұмыспен қамту және мүмкіндіктер, саяси қатысу, азаматтық қатысу, бос уақыт, қауіпсіздік сияқты жеті негізгі бағыт бойынша іске асырылатын мемлекеттік жастар саясатын және жастардың даму деңгейін талдауға арналған жиынтық индекс; | Экономика, білім беру және еңбек нарығының қазіргі жаһандану жағдайында жастар арасындағы үрдістерді халықаралық және ұлттық деңгейде талдау ұзақ мерзімді Жастар стратегиясы үшін негіздер әзірлеуге мүмкіндік береді. Бұл тұрғыда Жастар дамуының жаһандық индексі (Global Youth Development Index, YDI) маңызды көрсеткіш болып табылады. Аталған индекс еліміздегі мемлекеттік жастар саясаты процестеріне жаппай кіруде. Осыған байланысты, оны заңнамалық деңгейде бекіту мақсатында Заңның ұғымдық аппаратын аталған терминмен толықтыру ұсынылады.  Бұл индекс жастарды дамытудың жаһандық индексінің ұлттық ерекшелігіне бейімделген болады. |
| 5 | 1-бабының 11) тармақшасы | 1-бап. Осы Заңда пайдаланылатын негізгі ұғымдар  **…**  **11) Жоқ.** | 1-бап. Осы Заңда пайдаланылатын негізгі ұғымдар  **…**  11) жастарға арналған әлеуметтік қызмет – тұрғылықты жері бойынша жастардың бос уақытын ұйымдастыру, жастардың кәсіпкерлік қызметін қолдау және дамыту, жастардың өзін-өзі басқаруы және Қазақстан Республикасының заңнамасына қайшы келмейтін өзге де әлеуметтік маңызы бар бағыттар бойынша қызметтер көрсететін заңды тұлға; | Заңның 25-бабында жастарға арналған әлеуметтік қызметтердің сипаттамасы келтірілген, бірақ түсінік берілмеген. Осыған байланысты Заңның ұғымдық аппаратында «жастарға арналған әлеуметтік қызметтер» терминін заңнамалық бекіту ұсынылады. |
| 6 | 1-бабының 12) тармақшасы | 1-бап. Осы Заңда пайдаланылатын негізгі ұғымдар  **…**  **12) Жоқ.** | 1-бап. Осы Заңда пайдаланылатын негізгі ұғымдар  **…**  12) жастардың әлеуметтік көрсетілетін қызметтер – осы Заңның 23-бабына сәйкес жастар ресурстық орталықтары көрсететін қызметтер; | Қазақстан Республикасы Президенті Әкімшілігі Басшысының 2021 жылғы 25 қаңтардағы № 21-01-38.5 бұйрығымен бекітілген Қазақстан Республикасының Президенті Қ.К. Тоқаевтың 2021 жылғы 15 қаңтардағы VII шақырылған Қазақстан Республикасы Парламенті Мәжілісінің бірінші сессиясының ашылуында берген тапсырмаларын іске асыру жөніндегі іс-шаралар жоспарының 10-тармағын іске асыру мақсатында «жастардың әлеуметтік көрсетілетін қызметтер» ұғымын заңнамалық бекіту ұсынылады.  Сонымен бірге, аталған қызметтерді қазіргі уақытта жастар ресурстық орталықтары көрсететінін атап өткен жөн. |
| 7 | 1-бабының 13) тармақшасы | 1-бап. Осы Заңда пайдаланылатын негізгі ұғымдар  **…**  **13) Жоқ.** | 1-бап. Осы Заңда пайдаланылатын негізгі ұғымдар  **…**  13)жастар еңбек жасақтары - уақытша жұмысқа орналастыруды ұйымдастыру жөніндегі іс-шаралар шеңберінде жастар бірлестіктері; | Осы заң жобасында мемлекеттік жастар саясаты саласындағы уәкілетті органның жастар еңбек отрядтарын ұйымдастыру және мониторингілеу қағидаларын әзірлеуі және бекітуі арқылы жастар еңбек отрядтары қызметінің тәртібі мен жағдайларының біркелкілігін қамтамасыз ету көзделеді. Бұл ретте, заң жобасы шеңберінде жастар еңбек отрядтарын құру, қызметін қамтамасыз ету, қызметіне мониторинг жүргізу жөніндегі құзыреті жергілікті атқарушы органдарға беріледі. Осылайша, заңның ұғымдық аппаратты тиісті терминмен толықтыру ұсынылады. |
| 8 | 1-бабының 14) тармақшасы | 1-бап. Осы Заңда пайдаланылатын негізгі ұғымдар  **…**  **14) Жоқ.** | 1-бап. Осы Заңда пайдаланылатын негізгі ұғымдар  **…**  14) NEET санатындағы жастар – жастардың жұмыс істемейтін, білім алумен немесе кәсіби даярлықпен, қайта даярлаумен айналыспайтын және жұмыспен қамту саласынан тыс бөлігі. | Қазіргі уақытта «NEET санатындағы жастар» термині қазақстандықтардың күнделікті өміріне тығыз енілді, сондай-ақ ресми статистика деңгейінде және орталық мемлекеттік органдар мен жергілікті мемлекеттік басқару органдарының жұмыс деңгейінде бекітілген. NEET санатындағы жастар (not in employment, education or training) – бұл термин Ұлыбританиядан бастау алады және кейіннен оны көптеген халықаралық ұйымдар, соның ішінде БҰҰ қабылдады.  Халықаралық еңбек ұйымы әдіснамасына сәйкес, NEET жастар – жұмыс істемейтін, білім алу немесе кәсіби даярлықпен айналыспайтын және білім беру жүйесі мен жұмыспен қамту саласынан тыс жастардың бөлігі. Бұл санатқа кіретін жастар: үй шаруашылығын жүргізумен айналысатын еңбек тәжірибесі жоқтар (жас аналар, жалғызбасты жас аналар), мүгедектігі бар адамдар, тәуелсіз жұмыскерлер (фрилансерлер, өз бетінше жұмыспен қамтылғандар), жұмыс іздемейтін және оқу оқымайтын, сонымен қатар басқа да міндеттемелер немесе денсаулық жағдайына байланысты шектеулермен ауыртпалық жүктелмеген белсенді емес жастар, білім алуды тоқтатқан жастар, белсенді жұмыс іздеп жүрген немесе оқуға түскісі келетін жастар, бірақ олар өз дағдылары мен мәртебесіне сәйкес келеді деп санайтын бос орындарға немесе мүмкіндіктерге ғана бағдарланған, мектептен кейін оқуды жалғастырғысы келетін, бірақ оған мүмкіндігі жоқ аз қамтылған отбасылардан шыққан балалар, бейәлеуметтік жастар тобы – бас бостандығынан айыру орындарынан босағандар, есірткі мен ішімдікке тәуелді жастар. Осылайша, мұндай жастармен жұмысты заңнамалық түрде күшейту мақсатында, аталған терминді ұғымдық аппаратта бекіту ұсынылады. |
| 9 | 4-бабының 6) тармақшасы | 4-бап. Мемлекеттік жастар саясатының негізгі бағыттары  **…**  6) құқықтық мәдениет деңгейін арттыру, **сыбайлас жемқорлық көріністеріне төзбеушілікке тәрбиелеу**; | 4-бап. Мемлекеттік жастар саясатының негізгі бағыттары  **…**  **6) жастардың құқықтық мәдениетінің деңгейін арттыру;** | «сыбайлас жемқорлық көріністеріне төзбеушілікке тәрбиелеу» деген сөздерді алып тастау осы тақырып бойынша Заңның 4-бабын жеке тиісті бағытпен толықтыру ұсынылады. |
| 10 | 4-бабының 7-1) тармақшасы | 4-бап. Мемлекеттік жастар саясатының негізгі бағыттары  **…**  **7-1) Жоқ.** | 4-бап. Мемлекеттік жастар саясатының негізгі бағыттары  **…**  **7-1) жастардың сыбайлас жемқорлық көріністеріне төзбеушілігін қалыптастыру**; | Сыбайлас жемқорлыққа төзбеушілік сияқты ауқымды тақырыпты мемлекеттік жастар саясатының жеке бағытына шығару, сондай-ақ «тәрбиелеу» сияқты өктемшіл терминнен «қалыптастыру» деген неғұрлым демократиялық терминге ауыстыру мақсатында. |
| 11 | 4-бабының 10) тармақшасы | 4-бап. Мемлекеттік жастар саясатының негізгі бағыттары  **…**  **10) Жоқ.** | 4-бап. Мемлекеттік жастар саясатының негізгі бағыттары  **…**  **10) жастардың цифрлық сауаттылығын арттыру;** | Қазақстан Республикасы Үкіметінің 2017 жылғы 12 желтоқсандағы № 827 қаулысымен бекітілген «Цифрлық Қазақстан» мемлекеттік бағдарламасындағы міндеттердің бірі «халықтың цифрлық сауаттылығын арттыру» болып табылады. Осылайша, жастардың цифрлық сауаттылығын арттыру мақсатында мемлекеттік жастар саясатының негізгі бағыттарын тиісті тармақшамен толықтыру ұсынылады. |
| 12 | 4-бабының 11) тармақшасы | 4-бап. Мемлекеттік жастар саясатының негізгі бағыттары  **…**  **11) Жоқ.** | 4-бап. Мемлекеттік жастар саясатының негізгі бағыттары  **…**  **11) жастар арасында волонтерлікті дамыту.** | Елбасы VIII Азаматтық форумда сөйлеген сөзінде Қазақстанда волонтерлік қозғалысты қолдау жөніндегі бағдарламаны кеңейтуді тапсырды.  Волонтерлік қозғалысты дамытудың басты мақсаты жастар ортасын ізгілендіру мәселелерін шешуде жастар мен жұртшылықтың күш-жігерін біріктіру және жан-жақты әлеуметтік-психологиялық көмек көрсету және мұқтаж азаматтарға қолдау көрсету болып табылады. Осыған байланысты Заңның 4-бабын осындай өзекті бағытпен толықтыру ұсынылады. |
| 13 | 6-бабының 11-1) тармақшасы | 6-бап. Уәкілетті органның құзыреті  **…**  **11-1) Жоқ.** | 6-бап. Уәкілетті органның құзыреті  **…**  11-1) жастармен жұмыс жөніндегі мамандарға үлгілік біліктілік сипаттамаларын әзірлейді және еңбек жөніндегі уәкілетті мемлекеттік органмен келісу бойынша бекітеді; | Жергілікті деңгейде жастармен тікелей жұмыс істейтін адамдар үшін құқықтық анықтама беру мақсатында (бүгінгі таңда тек Жастар ресурстық орталықтарында жастармен 3 мыңға жуық адам жұмыс істейді). Осындай лауазымның анықтамасы Сербия, Эстония және басқа да бірқатар елдердің заңнамасында бар. |
| 14 | 6-бабының 12-2) тармақшасы | 6-бап. Уәкілетті органның құзыреті  **…**  12-2) **Жоқ.** | 6-бап. Уәкілетті органның құзыреті  **…**  12-2) жастар еңбек жасақтарын ұйымдастыру және мониторингілеу қағидаларын әзірлейді және еңбек жөніндегі уәкілетті мемлекеттік органмен келісу бойынша бекітеді; | Бүкіл ел бойынша 2005 жылдан бастап Қазақстан Республикасының Тұңғыш Президенті – Елбасы Н.Ә. Назарбаевтың «Жасыл ел» жобасы шеңберінде көгалдандыру жөніндегі бастамасы табысты жүзеге асырылуда. Тәуелсіз Қазақстанның қазіргі даму кезеңінде «Жасыл ел» жобасын іске асыру экология және жастарды жұмыспен қамту саласында мемлекеттік жастар саясатын іске асыруда маңызды орын алады. 2017-2019 жылдары «Жасыл ел» жобасын іске асырудың қолданыстағы тетіктері тиімсіз болды. Бұдан басқа, іске асыру құралдары демалыс, сапалы демалыс кезеңінде жастарды уақытша жұмыспен қамту жөніндегі міндеттерді толық көлемде шешуге, аумақты абаттандыру, көгалдандыру және объектілерді салу жөніндегі жұмыстардың мақсатты көлемін іске асыруға мүмкіндік бермейді. Жобаның қатысушылары көбінесе өмірлік қиын жағдайларға тап болған, олардың маргиналдануын болдырмау үшін нүктелі идеологиялық жұмыс жүргізуді қажет ететін жастар болып табылады.  Осыған байланысты, аталған жобаны іске асыру тәртібі мен шарттарының біркелкі болуын қамтамасыз ету мақсатында мемлекеттік жастар саясатын іске асыруға уәкілетті орган ретінде жастар еңбек отрядтарын ұйымдастыру және мониторингілеу қағидаларын әзірлеу және бекіту жөніндегі функцияларды АҚДМ-ға беру ұсынылады.  Сонымен қатар, жастар еңбек отрядтарының қызметін қаржыландыруды көзделген қаражат шеңберінде жергілікті атқарушы органдар жүзеге асыратынын атап өткен жөн.  Осылайша, жастар еңбек отрядтарын ұйымдастыру мен мониторингілеудің көрсетілген қағидалары осы отрядтардың қызметін ұйымдастыруды (біркелкілікті қамтамасыз етуді) және мониторингілеуді мақсат етеді.  Осылайша, аталған түзету мемлекеттік бюджетке қосымша қаржылық жүктемені көздемейтінін атап өтеміз. |
| 15 | 6-бабының 12-3) тармақшасы | 6-бап. Уәкілетті органның құзыреті  **…**  12-3) **Жоқ.** | 6-бап. Уәкілетті органның құзыреті  **…**  **12-3) Қазақстан Республикасында жастардың даму индексін енгізу және қолдану қағидаларын әзірлейді және бекітеді;** | Экономика, білім беру және еңбек нарығының қазіргі жаһандану жағдайында жастар арасындағы үрдістерді халықаралық және ұлттық деңгейде талдау ұзақ мерзімді Жастар стратегиясы үшін негіздер әзірлеуге мүмкіндік береді. Бұл тұрғыда жастар дамуының халықаралық индексі (Global Youth Development Index, YDI) маңызды көрсеткіш болып табылады, ол бес басты саланы өлшейді: білім беру, денсаулық сақтау және әл-ауқат, жұмыспен қамту, азаматтық, саяси қатысу. Аталған индекс еліміздегі мемлекеттік жастар саясаты процестеріне жаппай кіруде.  Осыған байланысты, оны заңнамалық деңгейде бекіту мақсатында Заңның ұғымдық аппаратын аталған терминмен толықтыру ұсынылады. Сонымен қатар, әрі қарай осы салыстырмалы кестенің мәтіні бойынша Заңның 6-бабы шеңберінде Қазақстан Республикасында жастардың даму индексін енгізу және қолдану қағидаларын әзірлеу және бекіту жөніндегі функцияны АҚДМ-ға беру ұсынылады. |
| 16 | 6-бабының 13-1) тармақшасы | 6-бап. Уәкілетті органның құзыреті  …  13-1) **Жоқ.** | 6-бап. Уәкілетті органның құзыреті  …  **13-1) NEET санатындағы жастарға жастарды қолдау бағдарламалары туралы ақпараттық-түсіндіру жұмыстарын ұйымдастырады және жүргізеді;** | АҚДМ-ның NEET санатындағы жастармен жүргізетін жұмысын заңнамалық бекіту мақсатында. |
| 17 | 7-бабының 3-1) тармақшасы | 7-бап. Білім беру саласындағы уәкілетті органның құзыреті  …  3-1) **Жоқ.** | 7-бап. Білім беру саласындағы уәкілетті органның құзыреті  …  **3-1) NEET санатындағы жастар үшін техникалық және кәсіптік, орта білімнен кейінгі білім беруді, сондай-ақ біліктілікті арттыруды қамтамасыз етеді;** | БҒМ-ның NEET санатындағы жастармен жүргізетін жұмысын заңнамалық бекіту мақсатында. |
| 18 | 10-бабының 4-1) тармақшасы | 10-бап. Еңбек жөніндегі уәкілетті мемлекеттік органның құзыреті  **…**  **4-1)** **Жоқ.** | 10-бап. Еңбек жөніндегі уәкілетті мемлекеттік органның құзыреті  **…**  **4-1) жастарды жұмыспен қамту мәселелері бойынша мемлекеттік әлеуметтік тапсырысты қалыптастыруды, іске асыруды, іске асыру мониторингін және оның нәтижелерін бағалауды жүзеге асырады;** | Еңбек жөніндегі уәкілетті мемлекеттік органның жастардың еңбек мәселелері бойынша мемлекеттік әлеуметтік тапсырысты қалыптастыруды, іске асыруды, іске асырылуына мониторинг жүргізуді және оның нәтижелерін бағалауды жүзеге асыруын заңнамалық бекіту мақсатында Заңның 10-бабын көрсетілген тармақшамен толықтыру ұсынылады.  Аталған түзету «Қазақстан Республикасындағы мемлекеттік әлеуметтік тапсырыс, үкіметтік емес ұйымдарға арналған гранттар және сыйлықақылар туралы» Заңның 5-бабының талаптарына сәйкес келеді, сондай-ақ қолданыстағы «Мемлекеттік жастар саясаты туралы» заңда осындай нормаларға қатысты Заң ұқсастығына сәйкес жасалған, атап айтқанда, мұндай нормалар Заңның 6, 7, 9, 12 және 13-баптарында бар. |
| 19 | 10-бабының 4-2) тармақшасы | 10-бап. Еңбек жөніндегі уәкілетті мемлекеттік органның құзыреті  …  **4-2) Жоқ.** | 10-бап. Еңбек жөніндегі уәкілетті мемлекеттік органның құзыреті  …  **4-2) NEET санатындағы жастарды жұмысқа орналастыруға жәрдемдеседі;** | ЕХӘҚМ-ның NEET санатындағы жастармен жүргізетін жұмысын заңнамалық бекіту мақсатында. |
| 20 | 12-бабының 4) тармақшасы | 12-бап. Мәдениет саласындағы уәкілетті органның құзыреті  **…**  4) жастардың мәдениет, **қоғамдық келісім мен жалпыұлттық бірлікті нығайту** мәселелері жөніндегі бастамаларын қолдауға бағытталған мемлекеттік әлеуметтік тапсырысты қалыптастыруды, іске асыруды, іске асыру мониторингін және осы тапсырыстың нәтижелерін бағалауды жүзеге асырады; | 12-бап. Мәдениет саласындағы уәкілетті органның құзыреті  **…**  4) жастардың мәдениет мәселелері жөніндегі бастамаларын қолдауға бағытталған мемлекеттік әлеуметтік тапсырысты қалыптастыруды, іске асыруды, іске асыру мониторингін және осы тапсырыстың нәтижелерін бағалауды жүзеге асырады; | «Қоғамдық келісім мен жалпыұлттық бірлікті нығайту» деген сөздерді алып тастау ұсынылады, өйткені көрсетілген функциялар қазіргі уақытта АҚДМ құзыретіне кіреді. |
| 21 | 14-1-бабы | **14-1-бап.** **Жоқ.** | 14-1-бап. Этносаралық қатынастар саласындағы уәкілетті органның құзыреті  Этносаралық қатынастар саласындағы уәкілетті орган өз құзыреті шегінде:  1) мемлекеттік жастар саясатын іске асырады;  2) жастар арасында этносаралық келісім мен тағаттылықты нығайту бойынша түсіндіру жұмысын жүзеге асырады;  3) жастар ұйымдарымен этносаралық келісім мен тағаттылықты нығайту бойынша өзара іс-қимыл мен ынтымақтастықты жүзеге асырады;  4) жастар арасында этносаралық келісім мен тағаттылықты нығайту мәселелері бойынша мемлекеттік әлеуметтік тапсырысты қалыптастыруды және іске асыруды жүзеге асырады;  5) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады. | «Қазақстан Республикасы Ақпарат және қоғамдық даму министрлігінің Этносаралық қатынастарды дамыту комитетін құру және мемлекеттік меншіктің кейбір мәселелері туралы» Қазақстан Республикасы Үкіметінің 2020 жылғы 29 сәуірдегі № 253 қаулысымен АҚДМ Этносаралық қатынастарды дамыту комитеті құрылды, оған этносаралық келісім мен толеранттылықты нығайту бойынша жастар ұйымдарымен өзара іс-қимылды және ынтымақтастықты жүзеге асыру, жастар арасында этносаралық келісім мен толеранттылықты нығайту мәселелері бойынша мемлекеттік әлеуметтік тапсырысты қалыптастыру мен іске асыруды жүзеге асыру функциялары берілді. Осыған сәйкес, Заңды «Этносаралық қатынастар саласындағы уәкілетті органның құзыреті» атаулы 14-1-бабымен толықтыру ұсынылады.  Этносаралық келісім мен жастар арасындағы толеранттылықты нығайту мәселелері бойынша мемлекеттік әлеуметтік тапсырысты қалыптастыру мен іске асыруға қатысты ұсынылып отырған баптың мәнмәтініндегі түзету «Қазақстан Республикасындағы мемлекеттік әлеуметтік тапсырыс, үкіметтік емес ұйымдарға арналған гранттар және сыйлықақылар туралы» Заңның 5-бабының талаптарына сәйкес келеді, сондай-ақ қолданыстағы «Мемлекеттік жастар саясаты туралы» Заңда осындай нормаларға қатысты Заң ұқсастығына сәйкес жасалған, атап айтқанда, мұндай нормалар Заңның 6, 7, 9, 12 және 13-баптарында бар. |
| 22 | 19-бабы | 19-бап. Жергілікті өкілді және атқарушы органдардың құзыреті  2. Облыстың, республикалық маңызы бар қаланың және астананың, ауданның **(облыстық маңызы бар қаланың)** жергілікті атқарушы органы өз құзыреті шегінде:  1) мемлекеттік жастар саясатын іске асырады;  2) өзекті проблемаларды анықтау және шешу, мемлекеттік жастар саясатын іске асырудың тиімділігін арттыру үшін мониторинг жүргізуді және жастардың қажеттіліктерін бағалауды қамтамасыз етеді;  3) жастарды жұмыспен қамту және жұмысқа орналастыру саясатын іске асыруды қамтамасыз етеді, еңбек нарығының және жас мамандарды жұмысқа орналастыру практикасының мониторингін ұйымдастырады;  4) жастардың волонтерлік қызметін және жастардың өзін-өзі басқаруын дамытуға жәрдемдеседі;  5) жастар ресурстық орталықтарын құрады, олардың қызметін қамтамасыз етеді және үйлестіреді;  6) өңірлік жастар форумын өткізуді қамтамасыз етеді;  7) қазақстандық патриотизмді, конфессияаралық келісім мен этносаралық тағаттылықты нығайту жөнінде шаралар қолданады;  8) Қазақстан Республикасының заңнамасымен жергілікті атқарушы органдарға жүктелетін, жергілікті мемлекеттік басқару мүдделерінде өзге де өкілеттіктерді жүзеге асырады. | 19-бап. Жергілікті өкілді және атқарушы органдардың құзыреті  2. **Облыстың, республикалық маңызы бар қаланың және астананың жергілікті атқарушы органы** өз құзыреті шегінде:  1) мемлекеттік жастар саясатын іске асырады;  2) өзекті проблемаларды анықтау және шешу, мемлекеттік жастар саясатын іске асырудың тиімділігін арттыру үшін мониторинг жүргізуді және жастардың қажеттіліктерін бағалауды қамтамасыз етеді;  **3) NEET санатындағы жастар үшін техникалық және кәсіптік, орта білімнен кейінгі білім беруді, сондай-ақ біліктілікті арттыруды қамтамасыз етеді;**  4) жастарды жұмыспен қамту және жұмысқа орналастыру саясатын іске асыруды қамтамасыз етеді, еңбек нарығының және жас мамандарды жұмысқа орналастыру практикасының мониторингін ұйымдастырады;  5) жастардың волонтерлік қызметін және жастардың өзін-өзі басқаруын дамытуға жәрдемдеседі;  6) жастар ресурстық орталықтарын құрады, олардың қызметін қамтамасыз етеді және үйлестіреді;  7) өңірлік жастар форумын өткізуді қамтамасыз етеді;  8) қазақстандық патриотизмді, конфессияаралық келісім мен этносаралық тағаттылықты нығайту жөнінде шаралар қолданады;  **9)** **мемлекеттік жастар саясаты мәселелері жөніндегі** **уәкілетті орган бекіткен жастар еңбек жасақтарын ұйымдастыру және мониторингілеу қағидаларына сәйкес жастар еңбек отрядтарын құрады, олардың қызметін, қызметінің мониторингін қамтамасыз етеді;**  **10) мемлекеттік жастар саясаты мәселелері жөніндегі уәкілетті орган бекіткен Қазақстан Республикасында жастардың даму индексін енгізу және қолдану қағидаларына сәйкес жастардың даму индексін іске асыру жөніндегі іс-шаралардың жүргізілуін қамтамасыз етеді;**  11) Қазақстан Республикасының заңнамасымен жергілікті атқарушы органдарға жүктелетін, жергілікті мемлекеттік басқару мүдделерінде өзге де өкілеттіктерді жүзеге асырады.  **3. Ауданның (облыстық маңызы бар қаланың) жергілікті атқарушы органы өз құзыреті шегінде:**  **1) мемлекеттік жастар саясатын іске асырады;**  **2) NEET санатындағы жастар үшін техникалық және кәсіптік, орта білімнен кейінгі білім беруді, сондай-ақ біліктілікті арттыруды қамтамасыз етеді;**  **3) өзекті проблемаларды анықтау және шешу, мемлекеттік жастар саясатын іске асырудың тиімділігін арттыру үшін мониторинг жүргізуді және жастардың қажеттіліктерін бағалауды қамтамасыз етеді;**  **4) жастарды жұмыспен қамту және жұмысқа орналастыру саясатын іске асыруды қамтамасыз етеді, еңбек нарығының және жас мамандарды жұмысқа орналастыру практикасының мониторингін ұйымдастырады;**  **5) жастардың волонтерлік қызметін және жастардың өзін-өзі басқаруын дамытуға жәрдемдеседі;**  **6) жастар ресурстық орталықтарын құрады, олардың қызметін қамтамасыз етеді және үйлестіреді;**  **7) өңірлік жастар форумын өткізуді қамтамасыз етеді;**  **8) қазақстандық патриотизмді, конфессияаралық келісім мен этносаралық тағаттылықты нығайту жөнінде шаралар қолданады;**  **9)** **мемлекеттік жастар саясаты мәселелері жөніндегі уәкілетті орган бекіткен жастар еңбек жасақтарын ұйымдастыру және мониторингілеу қағидаларына сәйкес жастар еңбек жасақтарын құрады, олардың қызметін, қызметінің мониторингін қамтамасыз етеді;**  **10) мемлекеттік жастар саясаты мәселелері жөніндегі уәкілетті орган бекіткен Қазақстан Республикасында жастардың даму индексін енгізу және қолдану қағидаларына сәйкес Жастардың даму индексін іске асыру жөніндегі іс-шаралардың жүргізілуін қамтамасыз етеді;**  **11) жергілікті мемлекеттік басқару мүддесінде Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асырады.** | Уәкілетті орган облыстардың, республикалық маңызы бар қалалардың, астананың жастар саясатын басқару органдарының бірінші басшыларын қызметке тағайындауды және қызметтен босатуды келісу бойынша құзырет беруді ұсынуға байланысты Заңның 19-бабын облыстың, республикалық маңызы бар қаланың және астананың жергілікті атқарушы органының және ауданның (облыстық маңызы бар қаланың) жергілікті атқарушы органының құзыретін ажырату мақсатында жаңа редакцияда жариялау ұсынылады, өйткені облыстың, республикалық маңызы бар қаланың және астананың жергілікті атқарушы органына уәкілетті органмен келісім бойынша облыстың, республикалық маңызы бар қаланың және астананың жастар саясатын басқару органының бірінші басшысын қызметке тағайындау және қызметтен босату жөніндегі құзыретті беру ұсынылады. Сондай-ақ, жергілікті атқарушы органдарға жастар еңбек отрядтарын құру, олардың қызметін, қызметінің мониторингін қамтамасыз ету жөніндегі функциялар беру ұсынылады, өйткені жобаны тікелей іске асыру жергілікті деңгейде өтеді. Сонымен қатар, Жастарды даму индексін іске асыру жөніндегі іс-шаралардың жүргізілу өңірлік деңгейде жүргізілетінін ескере отырып, жергілікті атқарушы органдардың құзыретіне тиісті норманы бекіту қажет. |
| 23 | 20-бабы | 20-бап. Республикалық және өңірлік жастар форумдары  1. Жастар форумы республикалық және өңірлік деңгейлерде өткізіледі.  2. Республикалық жастар форумы:  1) орталық **мемлекеттік** органдар мен жастар, жастар ұйымдары арасындағы диалог пен өзара іс-қимылды;  2) мемлекеттік жастар саясатын іске асыру мәселелерін талқылауды қамтамасыз етеді.  3. Республикалық жастар форумында «Қазақстан жастары» ұлттық баяндамасы талқыланады, орталық және жергілікті атқарушы органдардың есептері тыңдалады, оның қорытындылары бойынша Қазақстан Республикасының Үкіметіне мемлекеттік жастар саясатын жетілдіру жөнінде ұсынымдар енгізіледі.  **4.** Өңірлік жастар форумы:        1) жергілікті атқарушы органдар мен жастар, жастар ұйымдары арасындағы диалог пен өзара іс-қимылды;        2) мемлекеттік жастар саясатын іске асыру мәселелерін талқылауды;        3) мемлекеттік жастар саясатын жетілдіру жөнінде ұсынымдар тұжырымдауды қамтамасыз етеді. | 20-бап. Республикалық және өңірлік жастар форумдары  1. Жастар форумы республикалық және өңірлік деңгейлерде өткізіледі.  2. Республикалық жастар форумы:  1) орталық **және** **жергілікті атқарушы** органдар мен жастар, жастар ұйымдары арасындағы диалог пен өзара іс-қимылды;  2) мемлекеттік жастар саясатын іске асыру мәселелерін талқылауды;  **3) мемлекеттік жастар саясатын жетілдіру жөнінде ұсынымдар әзірлеуді қамтамасыз етеді.**  3. Республикалық жастар форумында «Қазақстан жастары» ұлттық баяндамасы талқыланады, орталық және жергілікті атқарушы органдардың есептері тыңдалады, оның қорытындылары бойынша Қазақстан Республикасының Үкіметіне мемлекеттік жастар саясатын жетілдіру жөнінде ұсынымдар енгізіледі.  **4.** Өңірлік жастар форумы:        1) жергілікті атқарушы органдар мен жастар, жастар ұйымдары арасындағы диалог пен өзара іс-қимылды;        2) мемлекеттік жастар саясатын іске асыру мәселелерін талқылауды;        3) мемлекеттік жастар саясатын жетілдіру жөнінде ұсынымдар тұжырымдауды қамтамасыз етеді. | Нормалардың қайталануын болдырмау, сондай-ақ Үкіметке жүктемені төмендету мақсатында 20-бап жаңа редакцияда жазылсын, атап айтқанда 3-тармақты алып тастап, 2-тармақ көрсетілген 3) тармақшамен толықтырылсын. Осылайша, мемлекеттік жастар саясатын іске асыру мәселелерін, яғни осы баптың 2-тармағының 2) тармақшасын талқылау шеңберінде «Қазақстан жастары» ұлттық баяндамасын талқылау. Өз кезегінде орталық және жергілікті атқарушы органдардың есептерін тыңдауды орталық және жергілікті атқарушы органдар мен жастар, жастар ұйымдары, яғни осы баптың 2-тармағы 1) тармақшасының ұсынылып отырған редакциясы арасындағы диалог және өзара іс-қимыл шеңберінде қамтамасыз етуге болады. Мемлекеттік жастар саясатын әзірлеу және іске асыруды АҚДМ жүзеге асыратын болғандықтан, Үкіметке жүктемені төмендету мақсатында форумдар қорытындылары бойынша мемлекеттік жастар саясатын жетілдіру жөніндегі ұсыныстарды әзірлеу жағын АҚДМ деңгейінде қалдыру ұсынылады. |
| 24 | 20-1-бап | **20-1-бап. Жоқ.** | 20-1-бап. Жастардың даму индексі  1. Жастардың даму индексі жастардың Жаһандық даму индексінің ұлттық ерекшелігіне бейімдеу, сондай-ақ жастар саясатын іске асыру бөлігінде мемлекеттік органдардың тиімділігін рейтингтік бағалау мақсатында Қазақстан Республикасында енгізілуге және қолданылуға жатады.  2. Қазақстан Республикасында Жастардың даму индексін енгізу және қолдану қағидаларын уәкілетті орган бекітеді.  3. Облыстардың, республикалық маңызы бар қалалардың және астананың, аудандардың (облыстық маңызы бар қалалардың) жергілікті атқарушы органдары уәкілетті орган бекіткен Қазақстан Республикасында Жастардың даму индексін енгізу және қолдану қағидаларына сәйкес жастардың даму индексін іске асыру жөніндегі іс-шаралардың жүргізілуін қамтамасыз етеді. | Жастардың даму индексін заңнамалық бекіту мақсатында. |
| 25 | 20-2-бап | **20-2-бап. Жоқ.** | 20-2-бап. NEET санатындағы жастар  1. Мемлекет жастарды қолдау және дамыту мақсатында NEET санатындағы жастар санын азайту жөніндегі шараларды жүзеге асырады.  2. Уәкілетті орган мемлекеттік органдар жүзеге асыратын NEET санатындағы жастар санын азайту жөніндегі іс-шараларды ведомствоаралық үйлестіруді жүзеге асырады. | NEET санатындағы жастарды заңнамалық тұрғыдан бекіту мақсатында. |
| 26 | 21-бабының 3-тармағы | 21-бап. Мемлекеттік жастар саясаты саласындағы консультативтік-кеңесші органдар  …  3. Жастар ұйымдарын дамыту жөніндегі үйлестіру кеңесі Қазақстан Республикасының заңнамасына сәйкес құрылатын және өз қызметін жастар ұйымдарының тиімді өзара іс-қимыл жасауы, қызметін үйлестіруді күшейту және одан әрі жетілдіру жөнінде ұсынымдар тұжырымдау мақсатында жүзеге асыратын, уәкілетті орган жанындағы консультативтік-кеңесші орган болып табылады. | 21-бап. Мемлекеттік жастар саясаты саласындағы консультативтік-кеңесші органдар  …  **3. Алып тасталсын** | Мемлекеттік жастар саясатын іске асыруды талқылау, оны жетілдіру бойынша, орталық және жергілікті атқарушы органдар мен жастар, жастар ұйымдары арасындағы диалог пен өзара іс-қимыл бойынша ұсынымдар әзірлеу жөніндегі жұмыстың үлкен көлемі республикалық және өңірлік жастар форумы, әкімдіктер жанындағы Жастар ісі жөніндегі кеңестер, ҚР Президенті жанындағы Жастар саясаты жөніндегі кеңес шеңберінде, сондай-ақ АҚДМ жанындағы Қоғамдық кеңес отырыстарының шеңберінде, уәкілетті органға жүктемені төмендету мақсатында осы баптың 3-тармағын алып тастау ұсынылады. |
| 27 | 23-бап | 23-бап. Жастар ресурстық орталықтары  1. Жастар ресурстық орталықтары жастар мен жастар ұйымдарын қолдау және дамыту үшін қызметтер көрсету мақсатында құрылады.  2. Жастар ресурстық орталықтары жастардың бастамаларын ақпараттық-әдістемелік, консультациялық сүйемелдеу мен қолдауды, жастар арасындағы ахуалдың мониторингін және оны талдауды жүзеге асырады.  3. Бюджет қаражаты есебінен қаржыландырылатын жастар ресурстық орталықтары көрсететін қызметтер тегін ұсынылады. | 23-бап. Жастар ресурстық орталықтары  1. Жастар ресурстық орталықтары жастар мен жастар ұйымдарын қолдау және дамыту үшін қызметтер көрсету мақсатында құрылады.  **2.** **Жастар ресурстық орталықтары жастардың қажеттіліктері мен мүдделерінің негізінде ақпараттық-консультациялық көмекті,** **жастардың әлеуметтік көрсетілетін қызметтерді, формальды емес білім беруді ұйымдастыруды, жастардың тұлғалық және әлеуметтік дамуына бағытталған жобалар мен бағдарламаларды іске асыруды жүзеге асырады.**  **3. Жастар ресурстық орталықтарының жұмыскерлері уәкілетті орган бекіткен біліктілік талаптарына сәйкес келуге тиіс.**  **4. Жастар ресурстық орталықтары облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті** **органдарымен бірлесіп репродуктивті денсаулықты қорғау мәселелері бойынша жастарға ақпарат беруді** **жүзеге асырады.**  **5. Жастар ресурстық орталықтары уәкілетті орган бекіткен жастар еңбек отрядтарын ұйымдастыру және мониторингілеу қағидаларына сәйкес жастар еңбек жасақтарының жұмысын ұйымдастырады.**  **6.** Жастар ресурстық орталықтары көрсететін қызметтер тегін ұсынылады. | Жастар ресурстық орталықтары жұмысының форматы мен әдістерін нақтылау мақсатында, сондай-ақ заң деңгейінде жастар ресурстық орталықтарының формальды емес білім беруді ұйымдастыруды бекіту мақсатында. Сондай-ақ, осы бабының 2-тармақтан «жастар арасындағы ахуалдың мониторингін және оны талдауды» деген тұжырымды алып тастау ұсынылады, себебі Заңға сәйкес, жастар саясатының мониторингі және бағалау функциялары жергілікті атқарушы органдарға бекітілген.  Сондай-ақ, осы баптың 2-тармағында жастар ресурстық орталықтарының жастардың әлеуметтік көрсетілетін қызметтерді көрсетуі жөніндегі норманы көрсету ұсынылады. Аталған қызметтерді қазіргі уақытта жастар ресурстық орталықтары көрсетеді, атап айтқанда, жастар ресурстық орталықтарының барлық қызметі жастарға әлеуметтік қызмет көрсету болып табылады. Сонымен бірге, аталған бапты жастар ресурстық орталықтары қызметкерлерінің уәкілетті орган бекіткен біліктілік талаптарына сәйкестігі жөніндегі нормамен толықтыру ұсынылады, өйткені осы Заң жобасы шеңберінде уәкілетті органның құзыреті құрамына жастар ресурстық орталықтарының қызметкерлері кіретін жастармен жұмыс жөніндегі мамандарға қойылатын біліктілік талаптарын әзірлеу және бекіту жөніндегі функциямен толықтырылады. Осы баптың ұсынылып отырған редакциясының 4-тармағының бөлігіндегі негіздеме салыстырма кестенің 1-тармағында көрсетілген.  Сондай-ақ, бюджет қаражаты есебінен қаржыландырылатын жастар ресурстық орталықтарының қызметтері тегін көрсетілетіні туралы норма бұрынғы редакцияда қалатынын атап өткен жөн. Бұл ретте Заңның 23-бабы 1-тармағының редакциясы да өзгеріссіз қалады. Осылайша, Заңның 23-бабының ұсынылып отырған редакциясы мемлекеттік бюджеттен қосымша шығыстарды талап етпейтінін атап өтеміз. |
| 28 | 29-бабы | 29-бап. Жастардың волонтерлік қызметі  1. Жастардың волонтерлік қызметі жеке және заңды тұлғалардың мүдделерінде өтеусіз негізде жүзеге асырылатын ерікті, қоғамға пайдалы қызмет болып табылады.        2. Жастардың волонтерлік қызметі саяси партияларды және діни бірлестіктерді қолдауға бағытталмауға тиіс. | 29-бап. Жастардың волонтерлік қызметі  1. Жастардың волонтерлік қызметі жеке және заңды тұлғалардың мүдделерінде өтеусіз негізде жүзеге асырылатын ерікті, қоғамға пайдалы қызмет болып табылады.        2. Жастардың волонтерлік қызметі саяси партияларды және діни бірлестіктерді қолдауға бағытталмауға тиіс.  **3. Жастардың волонтерлік қызметін қолдау шаралары «Волонтерлік қызмет туралы» Қазақстан Республикасы Заңының 17-бабына сәйкес жүзеге асырылады.** | «Волонтерлік қызмет туралы» Заңының 17-бабына сәйкес жастардың волонтерлік қызметті қолдау шараларын пайдалануға мүмкіндігі болуы мақсатында. Осыған сәйкес, қазіргі уақытта онда көрсетілген нормаларды «Волонтерлік қызмет туралы» Заңының нормаларымен үйлестіру қажеттігі бар. Осыған орай, Заңның 29-бабын жаңа редакцияда баяндау ұсынылады.  Сонымен қатар, «Волонтерлік қызмет туралы» Заңның 17-бабының қолданыстағы нормаларына сәйкес келу ғана ұсынылатынын атап өтеміз. Бұл жағдайда жаңа заңнамалық нормалар енгізілмейді. |

**Қазақстан Республикасы**

**Ақпарат және қоғамдық даму**

**министрі А. Балаева**